Vahur Reimann on 25 aastat juhendanud Paikuse spordikeskuse tööd. Meelisala on tema jaoks olnud odavise. Kolmel korral Eesti meistrivõistlustel pronksmedalile heitmine väärib praeguste tegijate poolset järgimist. Täna kutsus ta võistlema Vaskrääma kangemaid mehi ja naisi.  Jõumehed pidid 1 kroonise mündi suruma pihkuvõetud haarade vahele ja hoidma seda vaatamata vedru tugevale vastusurvele võimalikult kaua koos. Võitjaks osutusid need, kes suutsid kõige kauem  münti näpitsate vahel hoida. Kõige kõvemaks rammumeheks osutus külavanem ise, kelle ajaks mõõtis stopperi näit 5,50 minutit. Naistele peetud eraldi arvestuses jäid esimest ja teist kohta võrdselt jagama Kädi Mägi ja Merle Veesalu ajaga 3,12 minutit.